Babelscape/SREDFM huggingface dataset:
Ακαδημεικά Αναγνώσματα

Τα Ακαδημεικά Αναγνώσματα είναι τετράτομο γλωσσολογικό σύγγραμμα του θεμελιωτή της γλωσσολογίας στην Ελλάδα Γεωργίου Ν. Χατζιδάκι. Η πρώτη έκδοση αυτού του έργου έγινε κατά την περίοδο 1902-1904, ενώ η δεύτερη έκδοση κατά την περίοδο 1924-1931.

Στους δύο πρώτους τόμους των "Ακαδημεικών Αναγνωσμάτων" εξετάζεται η ελληνική, η λατινική και η ινδική γραμματική, και ερμηνεύονται τα τυπικά και φωνητικά φαινόμενα της ελληνικής γλώσσας, η οποία εξετάζεται ως ένα αδιάσπαστο σύνολο, από τα ομηρικά έπη μέχρι τη νεότερη εποχή. Ο τρίτος και ο τέταρτος τόμος του έργου περιλαμβάνουν τη «γενική γλωσσική» και μία σύντομη ιστορία της επιστήμης της γλωσσολογίας.
Η Προφητεία

Η Προφητεία (The Omen) είναι μια ταινία αγωνίας και τρόμου, βρετανο- αμερικανικής παραγωγής και σκηνοθετημένη από τον Ρίτσαρντ Ντόνερ. Στη ταινία πρωταγωνιστούν οι Γκρέγκορι Πεκ, Λι Ρέμικ, Μπίλι Γουάιτλο, Ντέιβιντ Γουόρνερ και ο Χάρβεϊ Στίβενς στο ρόλο του μικρού Ντάμιεν Θόρν.
Αύγουστος Κορτώ

Ο Αύγουστος Κορτώ (ψευδώνυμο του "Πέτρου Χατζόπουλου", Θεσσαλονίκη, 1979) είναι Έλληνας συγγραφέας και μεταφραστής.

Γεννήθηκε και μεγάλωσε στη Θεσσαλονίκη και σπούδασε στην Ιατρική σχολή του ΑΠΘ, χωρίς να ολοκληρώσει τις σπουδές του. Το 1999 δημοσίευσε την πρώτη συλλογή διηγημάτων του, το "Βιβλίο των βίτσιων", και έκτοτε ασχολείται συστηματικά με τη συγγραφή και τη μετάφραση. Ζει πλέον στην Αθήνα, στα Εξάρχεια.

Στα πρώτα βιβλία του ήταν επηρεασμένος από τα έργα του μαρκήσιου Ντε Σαντ, σε επόμενα όμως πραγματεύεται θέματα όπως ο θάνατος, η κατάθλιψη (την οποία αντιμετώπισε και ο ίδιος), η μητρότητα και η αγάπη. Επιρροή στο έργο του είχε η αυτοκτονία της μητέρας του. Η ζωή της αποδίδεται μυθιστορηματικά στο "Βιβλίο της Κατερίνας" που έχει μεταφερθεί και στο θέατρο.

Εκτός από μυθιστορήματα, έχει γράψει ποιήματα, θεατρικά, παιδικά έργα και μεταφράζει κυρίως σύγχρονη αμερικανική πεζογραφία. Έγραψε ακόμη το σενάριο και τη μουσική της ταινίας "Τεστοστερόνη" του Γιώργου Πανουσόπουλου. Είναι, τέλος, παραγωγός σε διαδικτυακούς ραδιοφωνικούς σταθμούς.

Ο Κορτώ είναι ακτιβιστής κατά των διακρίσεων λόγω σεξουαλικού προσανατολισμού, ενώ έχει δεχτεί και λεκτικές επιθέσεις για τις θέσεις του. Τον Νοέμβριο του 2014 παντρεύτηκε στην πολιτεία της Νέας Υόρκης τον σύντροφό του. Στις 25 Ιανουαρίου 2016 υπέγραψε σύμφωνο συμβίωσης μαζί του, όντας από τα πρώτα ομόφυλα ζευγάρια που σύναψαν σύμφωνο την πρώτη μέρα ισχύος του στην Ελλάδα.
Γιάννης Καλμαζίδης

Ο Γιάννης Καλμαζίδης (γεν. 16 Ιουνίου 1968, Βουδαπέστη) είναι νυν προπονητής και πρώην αθλητής της πετοσφαίρισης. Αγωνίστηκε στη Σουηδία και ήταν από τους καλύτερους πασαδόρους που πέρασαν από τα ελληνικά γήπεδα. Η μεγαλύτερη στιγμή της αθλητικής του καριέρας, είναι η πρόκριση στους Ολυμπιακούς Αγώνες στο Σεούλ το 1988 και η 7η θέση που πήρε με την Εθνική Σουηδίας, όντας βασικός πασαδόρος.
Κιννάμωμον η Κασσία

Το Κιννάμωμον η Κασσία, "(Cinnamomum cassia)" που ονομάζεται επίσης Κινεζική Κασσία, Κινεζική κανέλα, κάσσια, κάσια και κασσία, είναι ένα αειθαλές δέντρο που προέρχεται από τη νότια Κίνα και καλλιεργείται ευρέως εκεί, αλλά και αλλού, στη νότια και ανατολική Ασία (Ινδία, Ινδονησία, Λάος, Μαλαισία, Ταϊβάν, Ταϊλάνδη και Βιετνάμ). Είναι ένα από τα πολλά είδη του γένους Κιννάμωμον "(Cinnamomum)" που χρησιμοποιείται κυρίως για τον αρωματικό του φλοιό, ο οποίος χρησιμοποιείται ως καρύκευμα. Στις Ηνωμένες Πολιτείες, η Κινεζική κασσία είναι ο πιο κοινός τύπος κανέλας που χρησιμοποιείται. Οι ανθοφόροι οφθαλμοί (μπουμπούκια) χρησιμοποιούνται επίσης ως καρύκευμα, κυρίως στην Ινδία και κάποτε χρησιμοποιούνταν από τους αρχαίους Ρωμαίους.

Το δέντρο φτάνει σε 10-15 μ. ύψος, με γκριζωπό φλοιό και σκληρά επιμήκη φύλλα που έχουν μήκος 10-15 εκ. και έχουν ένα αδιαμφισβήτητο κοκκινωπό χρώμα όταν είναι σε νεαρή ηλικία.
Κλεομένης Οικονομόπουλος

Ο Κλεομένης Οικονομόπουλος (17 Μαρτίου 1934 - 22 Σεπτεμβρίου 2013) ήταν Έλληνας δικηγόρος και οικονομολόγος, ο οποίος διετέλεσε επιμελητής της Νομικής Σχολής του Πανεπιστημίου Αθηνών, Νομάρχης Καστοριάς (1976-81) και Χαλκιδικής (1981-82).
Πλανητική κατοικησιμότητα

Πλανητική κατοικησιμότητα ή κατοικησιμότητα πλανητών ονομάζεται ο βαθμός υποστήριξης ενός πλανήτη ή φυσικού δορυφόρου για την ανάπτυξη και διατήρηση της ζωής. Η ζωή μπορεί να αναπτυχθεί απευθείας στον πλανήτη ή στον δορυφόρο του, ή να μεταδοθεί εκεί από ένα άλλο ουράνιο σώμα, σύμφωνα με τη θεωρία της πανσπερμίας. Καθώς δεν είναι γνωστή μέχρι στιγμής η ύπαρξη ζωής εκτός του πλανήτη Γη, η πλανητική κατοικησιμότητα είναι κυρίως μια παρέκταση των συνθηκών της ζωής στη Γη και των χαρακτηριστικών του Ήλιου και του Ηλιακού συστήματος με τον τρόπο που ευνοούν την ανάπτυξη ζωής, και συγκεκριμένα των χαρακτηριστικών που ευνοούν την διατήρηση σύνθετης, πολυκύτταρης ζωής και όχι απλά την ανάπτυξη μονοκύτταρων οργανισμών. Η έρευνα και θεωρία σχετικά με το θέμα αυτό, αποτελεί συστατικό στοιχείο της πλανητικής επιστήμης και του αναδυόμενου κλάδου της αστροβιολογίας.

Η ύπαρξη μιας πηγής ενέργειας για την διατήρηση και τροφοδότηση της ζωής αποτελεί μια απόλυτη προϋπόθεση, και η έννοια της κατοικησιμότητας συνεπάγεται και την ύπαρξη των κατάλληλων γεωφυσικών, γεωχημικών, και αστροφυσικών συνθηκών έτσι ώστε ένα πλανητικό σώμα να μπορεί να υποστηρίξει τη ζωή. Σύμφωνα με τα κριτήρια που έχει ορίσει η ΝΑΣΑ, τα κύρια χαρακτηριστικά κατοικησιμότητας είναι, η παρουσία εκτεταμένων περιοχών με νερό σε υγρή μορφή, η ύπαρξη κατάλληλων συνθηκών για τον σχηματισμό σύνθετων οργανικών μορίων, και η διαθεσιμότητα πηγών ενέργειας οι οποίες θα συντηρούν τον μεταβολισμό των οργανισμών.

Για την εξακρίβωση της υποστήριξης ζωής σε ένα πλανητικό σώμα, οι μελέτες επικεντρώνονται στη συνολική σύνθεση του, τις ιδιότητες της τροχιάς του, την ατμόσφαιρα του, και πιθανές χημικές αλληλεπιδράσεις. Τα σημαντικά αστρικά χαρακτηριστικά περιλαμβάνουν τη μάζα και τη φωτεινότητα, σταθερή μεταβλητότητα, και υψηλή μεταλλικότητα. Οι βραχώδεις πλανήτες με στερεό έδαφος και οι φυσικοί δορυφόροι με πιθανή υποστήριξη χημείας εφάμιλλης της γήινης, είναι το επίκεντρο της αστροβιολογικής έρευνας, αν και υπάρχουν και εναλλακτικές θεωρίες κατοικησιμότητας οι οποίες ασχολούνται με υποθέσεις που βασίζονται σε εναλλακτικές βιοχημείες και άλλους τύπους αστρονομικών σωμάτων.
Φανή Νικολαΐδου

Η Φανή Νικολαΐδου (ή Φώφη Νικολαΐδου) (1903-άγνωστο) ήταν Ελληνίδα ηθοποιός.
Μονή Αγίας Μαρίνης Μαρίτσης

Η Μονή Αγίας Μαρίνης Μαρίτσης είναι γυναικείο κοινοβιακό μοναστήρι αφιερωμένο στην Αγία Μαρίνα που υπάγεται στην Ιερά Μητρόπολη Πατρών και το οποίο εορτάζει κάθε χρόνο στις 17 Ιουλίου. Το ακριβές έτος ίδρυσης του παραμένει άγνωστο, ενώ σύμφωνα με ενδείξεις μάλλον έχει ιδρυθεί τον 17ο ή 18ο αιώνα αλλά υπάρχει και ενδεχόμενο να είναι παλαιότερα ιδρυμένο και συγκεκριμένα τον 13ο αιώνα.
Μάγια Πλισέτσκαγια

Η Μάγια Πλισέτσκαγια ("Ма́йя Миха́йловна Плисе́цкая", 20 Νοεμβρίου 1925 – 2 Μαΐου 2015) ήταν Ρωσίδα χορεύτρια, μια από τις μεγαλύτερες όλων των εποχών. Είχε τιμηθεί με τον τίτλο «Η Απόλυτη Πρίμα Μπαλαρίνα».

Γεννήθηκε στη Μόσχα στις 20 Νοεμβρίου 1925. Κόρη θυμάτων του καθεστώτος Στάλιν, η Μάγια Πλισέτσκαγια μεγάλωσε σε συγγενική οικογένεια. Μέλος των Μπολσόι από το 1943, αναδείχθηκε σε μία από τις καλύτερες χορεύτριες της γενιάς της. Παρέμεινε για 49 χρόνια στα Μπολσόι, ξεπερνώντας κατά πολύ τα ηλικιακά όρια στα οποία συνήθως αποσύρονται οι μπαλαρίνες. Το 2005, σε ηλικία 80 ετών, χόρεψε στο Κρεμλίνο το «Ave Maia» που της είχε αφιερώσει ο Μωρίς Μπεζάρ. 

Η Μάγια Πλισέτσκαγια χαρακτηρίστηκε για τη μοναδική ατομικιστική απεικόνιση της και στον σοβιετικό χορό και στο κλασικό στυλ. Συνέθεσε τα δύο αυτά χαρακτηριστικά, δημιουργώντας το δικό της χορευτικό χαρακτήρα. Απέδωσε στο κλασσικό μπαλέτο νεωτεριστικά χαρακτηριστικά. 

Πέθανε στη Γερμανία στις 2 Μαΐου 2015.
Διονύσης Καλτέκης

Ο Διονύσης Καλτέκης ήταν Έλληνας διεθνής ποδοσφαιριστής και προπονητής, γεννημένος το 1909. Αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας δύο πρωταθλήματα ως αθλητής και ένα ακόμη ως προπονητής.
Κινηματογραφικό Σύμπαν της Marvel

Το Κινηματογραφικό Σύμπαν της Marvel (αγγλικά: Marvel Cinematic Universe, συντομογραφία MCU) είναι αμερικανικό franchise που προβάλλει ένα κοινό σύμπαν το οποίο επικεντρώνεται σε ταινίες με υπερήρωες. Η κάθε ταινία έχει παραχθεί ανεξαρτήτως από την άλλη από τη Marvel Studios και βασίζεται σε χαρακτήρες οι οποίοι εμφανίστηκαν στα κόμικς της Marvel. Το franchise αυτό έχει επεκταθεί και περιλαμβάνει βιβλία κόμικ, ταινίες μικρού μήκους και τηλεοπτικές σειρές. Το κοινό αυτό σύμπαν, όπως και το αρχικό σύμπαν της Marvel στα κόμικς, εγκαθιδρύθηκε από φανταστικές διασταυρώσεις μεταξύ των κοινών θεμάτων στην πλοκή, κοινές τοποθεσίες, κοινό θίασο και κοινούς χαρακτήρες. Ο ηθοποιός Κλαρκ Γκρεγκ έχει εμφανιστεί σε όλα τα μέσα του franchise υποδυόμενος τον Φιλ Κόλσον, έναν πρωτότυπο χαρακτήρα στο κινηματογραφικό αυτό σύμπαν.

Η πρώτη ταινία που κυκλοφόρησε στο MCU ήταν η ταινία "Iron Man" το 2008, η οποία ξεκίνησε την Φάση Ένα, που ολοκληρώθηκε με την ταινία "Οι Εκδικητές" το 2012. Η Φάση Δύο ξεκίνησε με την ταινία "Iron Man 3" το 2013 και ολοκληρώθηκε με την ταινία "Ant-Man" το 2015. Η Φάση Τρία ξεκίνησε με την ταινία "Captain America: Εμφύλιος Πόλεμος" το 2016 και ολοκληρώθηκε με την ταινία "Spider-Man: Μακριά Από τον Τόπο του" το 2019. Οι ταινίες της Φάσης Τέσσερα θα ξεκινήσουν με την ταινία "Black Widow" το 2021. Το σύμπαν ξεκίνησε να αναπτύσσεται με την κυκλοφορία των πρώτων κόμικς που διαδραματίζονται στο σύμπαν αυτό το 2010. Αργότερα επεκτάθηκε, αρχικά με την κυκλοφορία ταινιών μικρού μήκους που κυκλοφόρησαν κατευθείαν σε βίντεο, με το όνομα Marvel One-Shots το 2011 και στη συνέχεια με την τηλεοπτική σειρά "Agents of S.H.I.E.L.D." στο ABC την τηλεοπτική σεζόν 2013-2014, η οποία παράχθηκε από τη Marvel Television. Ακολούθησαν η σειρά "Daredevil" στο Netflix το 2015, η σειρά "Runaways" στο Hulu τη σεζόν 2017-2018 και η τηλεοπτική σειρά "Cloak & Dagger" στο Freeform το 2018. Η Marvel Studios επεκτάθηκε σε streaming τηλεόραση με το Disney+ για συνδεδεμένες σειρές, ξεκινώντας με τη σειρά "WandaVision" το 2021 ως την αρχή της Φάσης Τέσσερα. Έχουν κυκλοφορήσει soundtrack άλμπουμ για όλες τις ταινίες και πολλές από τις τηλεοπτικές σειρές, όπως και συλλεκτικά άλμπουμ τα οποία περιέχουν υπάρχουσα μουσική που ακούγεται στις ταινίες.

Το MCU είναι το πιο κερδοφόρο franchise ταινιών στις ΗΠΑ και παγκοσμίως και έχει εμπνεύσει και άλλα στούντιο να δημιουργήσουν παρόμοια κοινά σύμπαντα με χαρακτήρες από βιβλία κόμικ. Στο MCU έχουν εστιάσει και άλλα μέσα, έξω από το κοινό σύμπαν, συμπεριλαμβάνοντας βιβλία οδηγούς για κάθε ταινία και πολλαπλά βιντεοπαιχνίδια.
Βούτυρο μανιέ

thumb|Βούτυρο μανιέ
Το βούτυρο μανιέ προκύπτει ύστερα από την ομογενοποίηση ίσης ποσότητας μαλακού ανάλατου βουτύρου και αλευριού.
Το βούτυρο μανιέ χρησιμοποιείται στην μαγειρική για να δέσουν οι σάλτσες και οι σούπες.
Σε ενα σκεύος όπου η σάλτσα ή η σούπα ζεσταίνεται, το βούτυρο μανιέ προστίθεται σε μικρές ποσότητες ενώ το παρασκεύασμα ανακατεύεται συνεχώς εως ότου να πήξει.
Πλατεία Αγίας Σοφίας

thumb|Άποψη της πλατείας. Στο κέντρο το "Κόκκινο σπίτι" στη διασταύρωση της οδού Αγίας Σοφίας και Ερμού
Η Πλατεία Αγίας Σοφίας βρίσκεται στο κέντρο της Θεσσαλονίκης. Πήρε το όνομά της από τον ομώνυμο παλαιοβυζαντινό ναό. 

Βρίσκεται στη διασταύρωση των οδών Αγίας Σοφίας και Ερμού και συναντιέται με τις οδούς Μακένζι Κινγκ και Καθηγητού Αντωνίου Κεραμοπούλου. 

Στις 17-18 Ιουνίου 1913, στον χώρο του παλαιού τεμένους της Αγίας Σοφίας, έλαβε χώρα η Μάχη της Θεσσαλονίκης, με την οποία εκκαθαρίστηκε η πόλη από την Βουλγαρική φρουρά.
Ρολάντ Ζαΐμι

Ο Ρολάντ Ζαΐμι (Roland Zajmi) γεννήθηκε στις 6 Νοεμβρίου 1973 στα Τίρανα και είναι διεθνής παλαίμαχος Αλβανός ποδοσφαιριστής που αγωνιζόταν σαν επιθετικός. Εκτός από την θητεία του στο Αλβανικό ποδόσφαιρο, κατά το μεγαλύτερο μέρος της καριέρας του αγωνίστηκε στην Ελλάδα και έχει χαρακτηριστεί ως "γυρολόγος των ελληνικών γηπέδων".
Φίλιππος Α΄ της Καστίλης

Ο Φίλιππος Α΄ της Καστίλης ("Filips I van Castilië", 23 Ιουνίου 1478 - 25 Σεπτεμβρίου 1506), γνωστός και ως Φίλιππος ο Ωραίος, ήταν γιος του αυτοκράτορα της Αγίας Ρωμαϊκής Αυτοκρατορίας Μαξιμιλιανού Α΄ και σύζυγος της κόρης των Καθολικών Βασιλέων, Ιωάννας Α΄ της Καστίλης.
Άρης Τσαχουρίδης

Ο Άρης Τσαχουρίδης είναι Έλληνας παλαίμαχος ποδοσφαιριστής (γεννημένος το 1941) που αγωνιζόταν ως ακραίος επιθετικός.
Αισχύλος ο Αλεξανδρεύς

Ο Αισχύλος ο Αλεξανδρεύς ήταν ένας αρχαίος έλληνας επικός ποιητής ο οποίος θεωρείται πως έζησε πριν το τέλος του 2ου αιώνα μ.Χ. στην Αλεξάνδρεια, και τον οποίο ο γραμματικός Αθήναιος, ο οποίος ήταν σύγχρονος του, αποκαλεί ως ένα καλό γνώστη των πραγμάτων ("ἀνὴρ εὐπαίδευτος"). Ένα από τα ποιήματα του είχε τον τίτλο "Αμφιτρύων", και άλλο ένα "Μεσσηνιακά". Τμήμα από τα "Μεσσηνιακά" διατηρείται στον Αθήναιο. 

Σύμφωνα με τον σοφιστή Ζηνόβιο ο οποίος επίσης έζησε κατά την ίδια εποχή, ο Αισχύλος είχε γράψει επίσης μια πραγματεία σχετικά με τις παροιμίες ("Περί Παροιμιών").
Χρυσόστομος Κατσουλιέρης

Ο Χρυσόστομος Κατσουλιέρης (Χαλάνδρι Αθηνών, 1936 - Σέρρες, 3 Οκτωβρίου 2013) ήταν Έλληνας ιερέας και μοναχός καθώς και ηγούμενος της νέας αδελφότητας της Ιεράς Μονής Εσφιγμένου από το 2005. Διώχθηκε από το δικτατορικό καθεστώς λόγω των δημοκρατικών του φρονημάτων.
Κρίστο Τελκίνσκι

Ο Κρίστο Τελκίνσκι (βουλγαρικά: Христо Телкийски), (γενν. Φιλιππούπολη, 7 Ιουλίου 1979) είναι Βούλγαρος παλαίμαχος ποδοσφαιριστής, ο οποίος αγωνιζόταν ως μέσος και νυν προπονητής.
Γιάννης Φραντζής

Ο Γιάννης Φραντζής (1940 - 2006) ήταν Έλληνας ποδοσφαιριστής που αγωνιζόταν σαν επιθετικός και ήταν ένας παραγωγικός σκόρερ της δεκαετίας 1960. 

Ο υψηλόσωμος επιθετικός διακρίθηκε κυρίως με την Προοδευτική και με συνολικά 97 τέρματα (40 στην Β' Εθνική και 57 στην Α' Εθνική) αποτελεί πρώτος σκόρερ στην ιστορία της μέχρι σήμερα. Επίσης αποτελεί έναν από τους πρώτους ποδοσφαιριστές στα χρονικά, που αγωνίστηκαν και στις δύο ομάδες των «αιωνίων αντιπάλων», του Ολυμπιακού και του Παναθηναϊκού.

Οι παλαίμαχοι της Προοδευτικής και του Παναθηναϊκού οργάνωσαν το 2015 φιλικό αγώνα στην μνήμη του Γιάννη Φραντζή. Ο φιλικός αγώνας διεξήχθη στο Δημοτικό Γήπεδο Νίκαιας, έδρα της Προοδευτικής.
Volkswagen Tiguan

Το Volkswagen Tiguan είναι ένα μικρομεσαίο SUV αυτοκίνητο, που κατασκευάζεται από τη γερμανική αυτοκινητοβιομηχανία Volkswagen, από τον Αύγουστο του 2007. Παράγεται κυρίως στο κεντρικό εργοστάσιο της εταιρείας στο Βόλφσμπουργκ της Γερμανίας, αλλά και σε άλλα κράτη άλλων ηπείρων. Η δεύτερη γενιά του μοντέλου, παρουσιάστηκε στις αρχές του 2016.
Τάκης Ελευθεριάδης

Ο Τάκης Ελευθεριάδης (1911-1987) ήταν αυτοδίδακτος ζωγράφος. Γεννήθηκε στην Πέτρα Λέσβου στις 23 Ιουνίου 1911, γιος του Παντελή Ελευθεριάδη και της Μερόπης Σάββα. Άρχισε να ζωγραφίζει από το 1925. Το 1930 γνώρισε τον Γιώργο Γουναρόπουλο, που κατά κάποιον τρόπο, στάθηκε ο μοναδικός του δάσκαλος. Άρχισε να ζωγραφίζει τοπία επηρεασμένος από τον εξπρεσιονισμό. 

Εξέθεσε για πρώτη φορά το 1933 με την ομάδα "Τέχνη," της οποίας αργότερα έγινε μέλος. Στην Αθήνα έκανε τέσσερις ατομικές εκθέσεις: Στούντιο Ρωκ 1934, Αίθουσα Στρατηγοπούλου 1936, Αίθουσα Ρόμβος 1948 και Γκαλερί Ζυγός 1959. Πήρε μέρος στις Πανελλήνιες Εκθέσεις του '38, '39, '40 (με την ομάδα "Τέχνη") και '48. Μετά τον Β' Παγκόσμιο Πόλεμο ζωγράφιζε κυρίως νεκρές φύσεις με την οπτική του κυβισμού, με θέματα περισσότερο γεωμετρικά και λιτή χρωματολογία. Υπήρξε ακόμη από τα ιδρυτικά μέλη της ομάδας "Αρμός".

Το 1950 μαζί με άλλους ίδρυσαν την ομάδα "Στάθμη". Με την ίδια ομάδα πραγματοποίησε έκθεση το 1951 και στη Θεσσαλονίκη. Το 1959 πήρε μέρος στην 5η Μπιενάλε του Σάο Πάολο και στην Έκθεση Νεοελληνικής Τέχνης του Καναδά. Το 1960 προτάθηκε ως υποψήφιος για το διεθνές βραβείο Γκούγκενχαιμ. Το 1961 πήρε μέρος στην 4η Μπιενάλε Μεσογειακών Χωρών στην Αλεξάνδρεια.

Μετά την τελευταία του έκθεση στο Ζυγό το 1959 σταμάτησε να ζωγραφίζει. Από τότε πλούτιζε τις συλλογές του με βιβλία, δίσκους μουσικής και λαϊκά κεραμικά.

Έργα του εκτίθενται στην Εθνική Πινακοθήκη, στη Δημοτική Πινακοθήκη της Αθήνας, της Ρόδου και αλλού. Απεβίωσε το 1987 στην Πέτρα.

Κόρη του είναι η ζωγράφος Νίκη Ελευθεριάδη.
Bulletin de Nouvelles

Η εφημερίδα «"Bulletin de Nouvelles"» (ελληνικά: "Δελτίο Ειδήσεων") υπήρξε η πρώτη γαλλόφωνη εφημερίδα της Κωνσταντινούπολης και η πρώτη εφημερίδα που εκδόθηκε στην Οθωμανική Αυτοκρατορία.

Υπήρξε το πρώτο και κύριο έντυπο πληροφόρησης της γαλλικής κοινότητας της Πόλης αλλά και της χώρας εν γένει. Το πρώτο της τεύχος δημοσιεύθηκε τον Αύγουστο του 1795 ενώ εκδιδόταν από τη Γαλλική Πρεσβεία στο Πέραν. Εκείνη την περίοδο, Γάλλος πρέσβης ήταν ο Ρεμόν ντε Βερνινάκ (Raymond de Verninac Saint-Maur), ο οποίος ανέλαβε τη γαλλική αντιπροσωπεία επί σουλτάνου Σελίμ Γ΄ σε μια δύσκολη καμπή των γαλλοοθωμανικών σχέσεων λόγω των πολέμων της Γαλλικής Επανάστασης.

Εκδιδόταν ανά δεκαπενθήμερο, συνήθως με 6 έως 8 σελίδες, μέχρι τον Μάρτιο του 1796. Στη συνέχεια, κυκλοφόρησε με τον τίτλο «"Gazette française de Constantinople"» (ελλ.: "Γαλλική εφημερίδα της Κωνσταντινούπολης") από τον Σεπτέμβριο του 1796 έως τον Μάιο του 1797, και έπειτα ως «"Mercure Oriental"» (ελλ.: "Ερμής της Ανατολής") από τον Μάιο έως τον Ιούλιο του 1797. Κύριος σκοπός της εφημερίδας ήταν να μεταφέρει πληροφορίες για τα τεκταινόμενα της μετεπαναστατικής Γαλλίας στους αλλοδαπούς που διέμεναν στην Κωνσταντινούπολη. Απευθυνόταν κυρίως στους Γάλλους πολίτες παρά στους Οθωμανούς υπηκόους της τότε αυτοκρατορίας.
Η Νύχτα του Λυκάνθρωπου

Η Νύχτα του Λυκάνθρωπου (αγγλικά: "Night of the Werewolf") είναι μια ισπανική ταινία τρόμου του 1981 σε σκηνοθεσία Paul Naschy. Αυτή είναι η ένατη ταινία της σειράς με τον λυκάνθρωπο Waldemar Daninsky, που παίζεται από τον Paul Naschy. Στις Ηνωμένες Πολιτείες, η ταινία κυκλοφόρησε θεατρικά και σε βιντεοκασέτα με τίτλο "The Craving", το 1985, και πρόσφατα σε DVD και Blu-ray με τον τίτλο "Night of the Werewolf". Αυτή ήταν μακράν η αγαπημένη ταινία με λυκάνθρωπο του Naschy, σύμφωνα με τις συνεντεύξεις. Η ταινία είχε ένα πολύ μεγαλύτερο προϋπολογισμό από τις προηγούμενες ταινίες με λυκανθρώπους του Naschy.
Στέλιος Βογιατζής

Ο Στέλιος Βογιατζής (γενν. Νίκαια, 23 Απριλίου 1963) είναι Έλληνας παλαίμαχος ποδοσφαιριστής και νυν προπονητής. Ως ποδοσφαιριστής ξεχώριζε χάρη στις μεγάλες και ακριβείς πάσες του, το οργανωτικό του πνεύμα, τα ηγετικά του χαρίσματα και για τις άψογες εκτελέσεις φάουλ. 

Έλαμψε στα γήπεδα, μετρώντας περισσότερες από 600 συμμετοχές στις επαγγελματικές κατηγορίες, εκ των οποίων περισσότερες από τις 460 σημειώθηκαν στο πρωτάθλημα της Β' Εθνικής κατηγορίας. 

Διακρίθηκε κυρίως με τα χρώματα της Προοδευτικής, με τη φανέλα της οποίας αγωνίστηκε συνολικά 10 χρόνια στη Β' Εθνική, κάνοντας 305 συμμετοχές και πετυχαίνωντας 47 τέρματα σύνολο.
Βαγγέλης Ντάγκας

Ο Βαγγέλης Ντάγκας γεννήθηκε στις 14 Απριλίου 1974 στην Σαλαμίνα και είναι Έλληνας παλαίμαχος ποδοσφαιριστής που αγωνιζόταν ως αμυντικός. Έχει αγωνιστεί και στα δυο κορυφαία πρωταθλήματα του Ελληνικού ποδοσφαίρου, της Α' Εθνικής και της Β' Εθνικής κατηγορίας.
Σίμος Καραγιαννίδης

Ο Σίμος Καραγιαννίδης γεννήθηκε στον Πειραιά στις 4 Ιουλίου του 1965 και είναι Έλληνας παλαίμαχος ποδοσφαιριστής που αγωνιζόταν ως αμυντικός και νυν προπονητής. 

Ξεχώρισε ως ποδοσφαιριστής για τις ακριβείς μπαλιές και πάσες του, αλλά και για τις εκτελέσεις φάουλ.
The Essentials

Το The Essentials είναι συλλογή τραγουδιών του αμερικάνικου heavy metal συγκροτήματος Twisted Sister, η οποία κυκλοφόρησε στις 17 Σεπτεμβρίου του 2002 μέσω της δισκογραφικής εταιρίας "Warner Music Group".

Η συλλογή περιλαμβάνει κομμάτια από τα πέντε στούντιο άλμπουμ του συγκροτήματος, τα οποία κυκλοφόρησαν από το 1982 μέχρι το 1987.

Οι κριτικές για το "The Essentials" υπήρξαν θετικές, με το "Allmusic" να του δίνει τέσσερα αστέρια με άριστα τα πέντε και το "Spirit of Metal" 19 / 20.
Θρασύβουλος Σταύρου

Ο Θρασύβουλος Σταύρου (1886 - 25 Δεκεμβρίου 1979) ήταν Έλληνας φιλόλογος, ποιητής και μεταφραστής. 

Γεννήθηκε στην Πέτρα Λέσβου και φοίτησε στην Ευαγγελική Σχολή της Σμύρνης και μετά στο Πανεπιστήμιο Αθηνών. Όταν το 1911 πήρε πτυχίο φιλολογίας, συνέχισε για δύο χρόνια τις σπουδές του στο Μόναχο. Εργάστηκε ως καθηγητής στη Σμύρνη, γυμνασιάρχης, εκπαιδευτικός σύμβουλος και διευθυντής Μέσης Εκπαίδευσης του Υπουργείου Παιδείας (1944-45).

Στη Σμύρνη εξέδωσε την ποιητική συλλογή "Δρόμοι και μονοπάτια" (1921). Είχε το ψευδώνυμο Μελικέρτης. Έπειτα μετέφρασε ξένη λογοτεχνία, όπως Γκαίτε ("Ελένη του δεύτερου Φάουστ", 1925), Σίλερ ("Μαρία Στιούαρτ", 1932), Μολιέρο ("Με το ζόρι παντρειά - Ταρτούφος - Οι κατεργαριές του Σκαρπίνου", 1950), Ουγκώ ("Ρουί Μπλάνς", 1951) και Μυσέ ("Μια πόρτα πρέπει να είναι ανοιχτή ή κλειστή", 1948 και "Δεν πρέπει να ορκίζεσαι για τίποτα", 1950). Συνέχισε με μεταφράσεις αρχαίων συγγραφέων, όπως Αίσωπο (1950), Μένανδρο (1954), Αριστοφάνη (1967), Ευριπίδη (1972) και Πίνδαρο (μεταθανάτια έκδοση το 1979). 

Έγγραψε τη "Νεοελληνική μετρική" (1930) και υπήρξε ένας από τους συγγραφείς τηου σχολικού εγχειριδίου "Νεοελληνική Γραμματική" (1941). Μαζί με τους Μ.Τριανταφυλλίδη, Μ.Οικονόμου έγραψε το "Η γλώσσα μου" (1955) και δημοσίευσε το "Ο μεταφραστής και αγωνιστής του δημοτικισμού" (περιοδικό Ν.Εστία 1963 , τεύχος 73). 
Βραβεύθηκε από την Ακαδημία Αθηνών για την ποιότητα του μεταφραστικού του έργου το 1972. Πέθανε στην Αθήνα τα Χριστούγεννα του 1979. Είναι αδελφός του Δημητρίου Σταύρου, επίσης μεταφραστή, του οποίου η σύζυγος Τατιάνα είναι συγγραφέας.
Roots to Branches

Το Roots to Branches είναι το 19ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 4 Σεπτεμβρίου του 1995 μέσω της δισκογραφικής εταιρίας "Chrysalis Records".

Κατά την διάρκεια των ηχογραφήσεων, αποχώρησε από το συγκρότημα ο μπασίστας Ντέιβ Πεγκ, με αποτέλεσμα τα περισσότερα μέρη του μπάσου να ηχογραφηθούν από τον Στιβ Μπέιλι. Αργότερα, την θέση του μόνιμου μπασίστα των Jethro Tull πήρε ο Τζόναθαν Νόις.

Αυτός ήταν ο πρώτος δίσκος στην καριέρα του συγκροτήματος που δεν κατάφερε να μπει στο Top-100 του Billboard, αν και έφθασε στο # 20 στην Μεγάλη Βρετανία.

Οι κριτικές για το άλμπουμ υπήρξαν μέτριες προς θετικές, με το "Allmusic" να του δίνει 2,5 / 5, το "Sputnik Music" μέσο όρο βαθμολογιών 3,1 / 5 και το "ProgArchives" 3,6 / 5.
Ασοσιασιόν Σπορτίβ ντε Στρασμπούρ

Η Ασοσιασιόν Σπορτίβ ντε Στρασμπούρ είναι γαλλικό αθλητικό σωματείο με έδρα την πόλη του Στρασμπούρ. Ιδρυθείσα ως ποδοσφαιρικό σωματείο με την επωνυμία "Straßburger Fussball Club", το 1890, σταδιακά εξελίχθηκε σε αθλητικό σωματείο.
Αρεύς Β΄

Ο Αρεύς Β΄ (; - 254 π.Χ.) ήταν βασιλιάς της Σπάρτης (262 - 254 π.Χ.), 27ος από το γένος των Αγιαδών.

Ο Αρεύς Β' ήταν γιος του βασιλιά Ακρότατου και γεννήθηκε λίγο μετά το θάνατο του πατέρα του, τον οποίο αμέσως διαδέχθηκε. Επειδή ήταν νήπιο, επιτροπεύθηκε από τον εξάδελφο του πάππου του Αρέα Α', τον Λεωνίδα, ο οποίος και τον διαδέχθηκε ως Λεωνίδας Β'.
Γκάρι Ρόζιγκτον

O Γκάρι Ρόζιγκτον (αγγλ. "Gary Rossington") είναι Αμερικανός κιθαρίστας και συνθέτης της ροκ μουσικής, γνωστός ως το μοναδικό παραμένον ιδρυτικό μέλος του southern rock συγκροτήματος Lynyrd Skynyrd. Στο παρελθόν, έχει σχηματίσει τους Rossington-Collins Band μαζί με τον κιθαρίστα Άλεν Κόλινς.
Στέλιος Μπέσης

Ο Στέλιος Μπέσης (γενν. Κοκκινιά, 24 Νοεμβρίου 1940 - 15 Δεκεμβρίου 2012) ήταν Έλληνας ποδοσφαιριστής που αγωνιζόταν σαν επιθετικός. Αγωνίστηκε τις δεκαετίες του '50, του '60 και του '70 και διακρίθηκε κυριότερα στις δύο μεγάλες του αδυναμίες, την Προοδευτική και τον Ολυμπιακό, στους οποίους αγωνίστηκε στο πλείστον της καριέρας του. Απεβίωσε το Σάββατο 15 Δεκεμβρίου 2012, σε ηλικία 72 ετών.
Στεφανία του Μονακό

Η Πριγκίπισσα Στεφανία του Μονακό ("Stéphanie Marie Élisabeth Grimaldi", 1 Φεβρουαρίου 1965) είναι το μικρότερο παιδί του πρίγκιπα Ρενιέ Γ΄ του Μονακό και της Αμερικανίδας ηθοποιού Γκρέις Κέλι. Πήρε το όνομά της από την μακρινή πρόγονή της Στεφανία του Μπουαρνέ. Στο παρελθόν υπήρξε τραγουδίστρια, σχεδιάστρια ρούχων και μοντέλο. Έχει παντρευτεί δύο φορές και έχει αποκτήσει τρία παιδιά.
Days of Purgatory

Days of Purgatory είναι ο τίτλος της συλλογής τραγουδιών του αμερικανικού heavy metal συγκροτήματος Iced Earth, το οποίο κυκλοφόρησε τον Απρίλιο του 1997 μέσω της δισκογραφικής εταιρείας "Century Media".

Η συγκεκριμένη κυκλοφορία παρουσιάζει τραγούδια από τους δύο πρώτους δίσκους του συγκροτήματος, επανηχογραφημένα με τον Ματ Μπάρλοου στα φωνητικά. Επίσης, υπάρχουν κομμάτια τα οποία είχαν κυκλοφορήσει αρχικά στο ντέμο ""Enter the Realm", όπως και νέες μίξεις τραγουδιών από το άλμπουμ "Burnt Offerings". Το κομμάτι "Cast in Stone" είναι το "Written on the Walls"" από το πρώτο άλμπουμ του συγκροτήματος, με νέους στίχους, γραμμένους από τον Μπάρλοου. Το εξώφυλλο του άλμπουμ απεικονίζει τη χαρακτήρα Purgatori της Chaos! Comics . 

Οι κριτικές για την συλλογή υπήρξαν θετικές, με το "AllMusic" να το βαθμολογεί με 4,5 / 5 αστέρια.
Νικόλαος Κουμάνταρος

Ο Νικόλαος Κουμάνταρος (1879 - ;) ήταν Έλληνας βιομήχανος και πολιτικός.
Μεγάλη φρεγάτα

Η Μεγάλη φρεγάτα είναι θαλάσσιο πελαγικό πτηνό της οικογενείας των Φρεγατιδών, που απαντά στις τροπικές περιοχές του Ειρηνικού και του Ινδικού, αλλά και σε μικρό τμήμα του Ατλαντικού Ωκεανού (βλ. Γεωγραφική εξάπλωση). Η επιστημονική ονομασία του είδους είναι "Fregata minor" και περιλαμβάνει 5 υποείδη.
Δανιήλ Δανελιάν

Ο Δανιήλ Δανελιάν (στα αρμενικά Τανιέλ Τανιελιάν, 1909 – ; ) ήταν Έλληνας αρμενικής καταγωγής διεθνής ποδοσφαιριστής, όπως και καλαθοσφαιριστής. Ως παίκτης ποδοσφαίρου αγωνιζόταν στο χώρο της μεσαίας γραμμής, ενώ υπήρξε μέλος των ομάδων του Άρη Θεσσαλονίκης που κατέκτησαν τα πρωταθλήματα Ελλάδας καλαθοσφαίρισης το 1930 και ποδοσφαίρου το 1932.
Φρεγάτα της Νήσου της Αναλήψεως

Η Φρεγάτα της Νήσου της Αναλήψεως είναι θαλάσσιο πελαγικό πτηνό της οικογενείας των Φρεγατιδών, που αναπαράγεται μόνον στην νησίδα Μπότσουεϊνμπερντ (Boatswain Bird Island), κοντά στην Νήσο της Αναλήψεως του Ατλαντικού Ωκεανού. Η επιστημονική ονομασία του είδους είναι "Fregata aquila" και δεν περιλαμβάνει υποείδη (μονοτυπικό). 
*Weimerskirch, H.; Inchausti, P.; Guinet, C.; Barbraud, C. 2003. "Trends in bird and seal populations as indicators of a system shift in the Southern Ocean". Antarctic Science 15: 249-256.
Μεχμανά

Το Μεχμανά (Αρμένικα: Մեհմանա) είναι ορεινό χωριό στο Ναγκόρνο-Καραμπάχ. Διοικητικά ανήκει στην περιφέρεια του Μαρτακέρτ.
Φρεγάτα της Νήσου των Χριστουγέννων

Η Φρεγάτα της Νήσου των Χριστουγέννων είναι θαλάσσιο πελαγικό πτηνό της οικογενείας των Φρεγατιδών, που αναπαράγεται μόνον στην Νήσο των Χριστουγέννων του Ινδικού Ωκεανού. Η επιστημονική ονομασία του είδους είναι "Fregata andrewsi" και δεν περιλαμβάνει υποείδη. 
*Η φρεγάτα της Νήσου των Χριστουγέννων απαντά ως αναπαραγωγικό ενδημικό είδος της Νήσου των Χριστουγέννων και μόνον σε αυτήν, αποτελεί δε από τα πλέον κινδυνεύοντα είδη πτηνών, παγκοσμίως (βλ. Ιστορικό και κατάσταση πληθυσμού).
*Vromant, N.; Nguyen Thi Hoai Chau. 2007. "Christmas Island Frigatebird Fregata andrewsi: first confirmed observation for Vietnam". BirdingASIA 7: 88-89.
Κλαρίν

Ο Λεοπόλντο Γκαρθία-Άλας ι Ουρένια, γνωστός ως «Κλαρίν» (Leopoldo García-Alas y Ureña «Clarín») ήταν ισπανός συγγραφέας, ένας από τους σημαντικότερους πεζογράφους και κριτικούς λογοτεχνίας της χώρας κατά το τελευταίο τρίτο του 19ου αιώνα. Έζησε στην Μαδρίτη και τις μητρικές του Αστούριες, όπου εργάστηκε ως καθηγητής Νομικής στο Πανεπιστήμιο του Οβιέδο.

Το πιο γνωστό του έργο είναι η "Ρεχέντα", ένα από τα σπουδαιότερα ρεαλιστικά μυθιστορήματα της ιστορίας της παγκόσμιας λογοτεχνίας. Εκεί, περιγράφεται με μαεστρία την ισπανική κοινωνία των τελών του 19ου αιώνα και οι εσωτερικές της αντιθέσεις, ενταγμένη σε ένα περιβάλλον που χαρακτηρίζεται από υποκρισία και διαφθορά. Έγραψε επίσης αρκετά διηγήματα.

Όσον αφορά την κριτική, οι φιλελεύθερες πολιτικές του ιδέες και η συμπάθεια που έτρεφε προς τις ιδέες του Κραουζισμού τον έφεραν πολλάκις αντιμέτωπο με τους πιο συντηρητικούς διανοούμενους της εποχής του. Κύρια χαρακτηριστικά της κριτικής του τέχνης, η οξύτητα του λόγου του και η πετυχημένη αντίληψή του περί λογοτεχνικότητας.
Basket Case 2

Το Basket Case 2 είναι μια αμερικάνικη κωμωδία τρόμου του 1990 σε σενάριο και σκηνοθεσία Frank Henenlotter. Είναι η συνέχεια της cult ταινίας "Το Καλάθι του Τρόμου". Είχε κυκλοφορήσει σε DVD από την Synapse Films τον Οκτώβριο του 2007.
Προγκρές Μ1-1

To Προγκρές Μ1-1 ήταν ρωσικό μη επανδρωμένο διαστημόπλοιο το οποίο εκτοξεύτηκε το 2000 για να ανεφοδιάσει τον διαστημικό σταθμό Μιρ. Ήταν τύπου Προγκρές-Μ1 11F615A55, το πρώτο αυτής της έκδοσης που στάλθηκε στον Μιρ. Τα Προγκρές-Μ1 είναι παραλλαγές των Προγκρές-Μ βελτιστοποιημένες για την μεταφορά καυσίμων.
Προγκρές Μ1-2

Το Προγκρές Μ1-2 ήταν ρωσικό μη επανδρωμένο διαστημόπλοιο το οποίο εκτοξεύτηκε το 2000 για να ανεφοδιάσει τον διαστημικό σταθμό Μιρ. Ήταν τύπου Προγκρές-Μ1 και είχε αριθμό σειράς 252. Μετέφερε τρόφιμα, οξυγόνο καθώς και επιστημονικό εξοπλισμό για την διεξαγωγή πειραμάτων. Το συγκεκριμένο διαστημόπλοιο ήταν το πρώτο που χρηματοδοτήθηκε από ιδιώτες για να ανεφοδιάσει διαστημικό σταθμό και το τελευταίο΄αυτού του τύπου που στάλθηκε στον Μιρ ενώ υπήρχε πλήρωμα σε αυτόν. Η χρηματοδότηση προήλθε από την RKK Energia στα πλαίσια του προγράμματος MirCorp.
Προγκρές Μ-65

Το Προγκρές Μ-65 (η NASA το ονόμασε Progress 30 ή 30P) ήταν ρωσικό μη επανδρωμένο διαστημόπλοιο τύπου Προγκρές-Μ 11F615A55 το οποίο εκτοξεύτηκε το 2008 για να ανεφοδιάσει τον Διεθνή Διαστημικό Σταθμό.
Προγκρές Μ-66

Το Προγκρές Μ-66 (η NASA το ονόμασε Progress 32 ή 32P) ήταν ρωσικό μη επανδρωμένο διαστημόπλοιο τύπου Προγκρές-Μ 11F615A55 το οποίο εκτοξεύτηκε το 2009 για να ανεφοδιάσει τον Διεθνή Διαστημικό Σταθμό.
Τεμίρ Σαρίγεφ

Ο Τεμίρ Σαρίγεφ (Temir Sariyev, στα κιργιζιανά: Темир Сариев, γεννήθηκε το 1963) είναι πολιτικός από την Κιργιζία. Διετέλεσε Πρωθυπουργός της Κιργιζίας από τον Μάιο του 2015 ως τον Απρίλιο του 2016. Ήταν υποψήφιος στις προεδρικές εκλογές που διεξήχθησαν το 2009 και συγκέντρωσε 157.005 ψήφους (ποσοστό 6,74%). Την 1η Μαΐου 2015 εγκρίθηκε ο διορισμός του Σαρίγεφ στην πρωθυπουργία.
Προγκρές 3

Το Προγκρές 3 (ρωσικά: "Прогресс-3") ήταν σοβιετικό μη επανδρωμένο διαστημόπλοιο το οποίο εκτοξεύτηκε το 1978 για να ανεφοδιάσει τον διαστημικό σταθμό Σαλιούτ 6. Ήταν τύπου Προγκρές 7Κ-ΤG, το τρίτο αυτού του τύπου που συνδέθηκε με τον Σαλιούτ 6. Μετέφερε προμήθειες για το πλήρωμα, καύσιμα καθώς και εξοπλισμό για την διεξαγωγή επιστημονικών πειραμάτων.
Αθλητικός Ποδοσφαιρικός Όμιλος Πάφου

:"Για την ομάδα με έδρα την Πέγεια, διαβάστε: ΑΠΟΠ Κινύρας Πέγειας"

Ο Αθλητικός Ποδοσφαιρικός Όμιλος Πάφου ή ο ΑΠΟΠ Πάφου (διαβάζεται «απόπ») ήταν μία κυπριακή ποδοσφαιρική ομάδα με έδρα την Πάφο. Το σωματείο του ΑΠΟΠ ιδρύθηκε το 1953 ως Αθλητικός Ποδοσφαιρικός Όμιλος Πάφου (γνωστός ως ΑΠΟΠ Πάφου), έχοντας μόνο ποδοσφαιρική ομάδα. Η ομάδα συμμετείχε στα πρωταθλήματα Α΄ κατηγορίας και Β΄ κατηγορίας. Έδρα της ομάδας ήταν το Παφιακό Στάδιο. Χρώματα της ομάδας ήταν το μπλε και το άσπρο. 

Το 2000 η ποδοσφαιρική ομάδα ομάδα ενοποιήθηκε τον Ευαγόρα Πάφου δημιουργώντας την Αθλητική Ένωση Πάφου (ΑΕΠ). Ωστόσο, ο ΑΠΟΠ διατηρήθηκε σαν αθλητικό και πολιτιστικό σωματείο και μετονομάστηκε σε Αθλητικός Πολιτιστικός Όμιλος Πάφου, διοργανώνοντας πολιτιστικές εκδηλώσεις
Σεργκέι Παρατζάνωφ

Ο Σεργκέι Παρατζάνωφ (αρμένικα:"Սերգեյ Փարաջանով" και ρωσικά: "Серге́й Ио́сифович Параджа́нов", 9 Ιανουαρίου 1924 – 20 Ιουλίου 1990) ήταν Σοβιετικός σκηνοθέτης και καλλιτέχνης αρμενικής καταγωγής.
Μάγισσα της Ανιέσι

μικρογραφία|300px|Η «μάγισσα της Ανιέσι» για τιμές της παραμέτρου "d" =2, "d" = 4, "d" = 8 και "d" = 16 (όπου d, η διάμετρος του κύκλου με κέντρο Κ(0, d/2))
Η Μάγισσα της Ανιέσι είναι μία πολύ γνωστή μαθηματική καμπύλη, η οποία έχει πάρει το όνομά της από την Ιταλίδα μαθηματικό Μαρία Ανιέσι ("Maria Agnesi") που τη μελέτησε εκετεταμένα αν και δεν την εφηύρε εκείνη. Το όνομα της «μάγισσας της Ανιέσι» ακολουθεί και επιβεβαιώνει τον «νόμο του Στίγκλερ» σύμφωνα με τον οποίον καμία επιστημονική ανακάλυψη δεν έχει πάρει το όνομα εκείνου που την έκανε. Ο λόγος που η καμπύλη αυτή πήρε το όνομά της από την Ανιέσι είναι ίσως ότι η μαθηματικός την συμπεριέλαβε στο βιβλίο της «"Instituzioni Analytiche"», το πρώτο βιβλίο αλγεβρικού λογισμού που έγραψε γυναίκα, το οποίο είχε την καινοτομία να είναι είναι γραμμένο σε απλή και κατανοητή γλώσσα στα Ιταλικά και όχι στα Λατινικά κάνοντας τα μαθηματικά για πρώτη φορά προσιτά και ευχάριστα στους μαθητές. Το ότι ονομάστηκε «μάγισσα» και όχι απλά καμπύλη της Ανιέσι οφείλεται σε γλωσσική παρεξήγηση. Ο Λουίτζι Γκουίντο Γκράντι ("Luigi Guido Grandi", 1671-1742), καθηγητής μαθηματικών στο πανεπιστήμιο της Πίζας , ονόμασε την καμπύλη "versiera" («γυριστή», από το λατινικό "vertere" = γυρίζω ). Κατά τύχη, υπάρχει η σχεδόν ομόηχη ιταλική λέξη "aversiera", που σημαίνει «γυναίκα του διαβόλου». Έτσι, λόγω λάθους στη μετάφραση, η "versiera" του Γκράντι έγινε "aversiera" και τελικά ονομάστηκε «μάγισσα της Ανιέσι». Η συγκεκριμένη καμπύλη παρουσιάζει ιδιαίτερο ενδιαφέρον. Η πλάγια όψη ενός λόφου ή ενός θαλάσσιου κύματος είναι παρόμοια με την καμπύλη, ενώ ισοδυναμεί και με τη συνάρτηση κατανομής πιθανότητας της κατανομής Κοσί. Από τη μελέτη της προκύπτουν τα εξής:
Ζακ Φρέσκο

Ο Ζακ Φρέσκο ("Jacque Fresco", 13 Μαρτίου 1916 - 18 Μαΐου 2017) ήταν Αμερικανός μελλοντιστής (φουτουριστής). 

Γεννήθηκε στις 13 Μαρτίου το 1916 στο Μπρούκλιν των Η.Π.Α. από γονείς μετανάστες που κατάγονταν από την Μέση Ανατολή, τον Ισαάκ και τη Λένα Φρέσκο. Ο πατέρας του (1880-1963) το 1905 μετανάστευσε από την Κωνσταντινούπολη στη Νέα Υόρκη. Η μητέρα του Φρέσκο (1887-1988) γεννήθηκε στην Ιερουσαλήμ και μετανάστευσε στη Νέα Υόρκη το 1904. Ο Ζακ Φρέσκο έκανε δύο γάμους. Από τον δεύτερο απέκτησε δύο παιδιά: τον Richard που γεννήθηκε το 1953 και πέθανε το 1976 και μια κόρη την Bambi που γεννήθηκε το 1956 και πέθανε από καρκίνο το 2010. Ο Ζακ Φρέσκο αυτοπροσδιορίζεται ως κοινωνικός μηχανικός. Είναι αυτοδίδακτος και έχει εργαστεί σε ποικίλες θέσεις σχετικές με το βιομηχανικό σχέδιο. Γράφει και δίνει διαλέξεις με τις απόψεις του για τις βιώσιμες πόλεις, την ενεργειακή επάρκεια, τη διαχείριση των φυσικών πόρων, την διαδικτυακή τεχνολογία, τους αυτοματισμούς και τον ρόλο της επιστήμης στην κοινωνία. Ο Φρέσκο κατήυθηνε το Venus Project, το οποίο υποστηρίζει την παγκόσμια εφαρμογή ενός κοινωνικοοικονομικού συστήματος το οποίο αναφέρεται ως μια «οικονομία βασισμένη σε ενεργειακούς πόρους». Απεβίωσε στις 18 Μαΐου 2017.
Κώστας Γκικόπουλος

Ο Κώστας Γκικόπουλος ήταν Έλληνας ποδοσφαιριστής. Αγωνιζόταν ως μέσος και έγινε γνωστός με την ομάδα του Άρη Θεσσαλονίκης, κατακτώντας τα πρωταθλήματα Ελλάδος του 1928 και του 1932.
Διεθνές φεστιβάλ κινηματογράφου του Γερεβάν

Το Διεθνές φεστιβάλ κινηματογράφου του Γερεβάν (Αγγλικά: Yerevan International Film Festival) είναι ετήσιο κινηματογραφικό φεστιβάλ που πραγματοποείται στην πρωτεύουσα της Αρμενίας, το Γερεβάν.
Άγνταμ

Το Άγνταμ είναι πόλη φάντασμα στα νοτιοδυτικά του Αζερμπαϊτζάν στα σύνορα με το Ναγκόρνο-Καραμπάχ.
A Twisted Christmas

Το A Twisted Christmas είναι χριστουγεννιάτικο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 17 Οκτωβρίου του 2006 μέσω της δισκογραφικής εταιρίας "Razor & Tie".

Η συγκεκριμένη κυκλοφορία περιλαμβάνει παραδοσιακά και σύγχρονα χριστουγεννιάτικα τραγούδια, ενορχηστρωμένα με heavy metal μουσική.

Οι κριτικές για το άλμπουμ υπήρξαν ανάμεικτες, με το "Allmusic" να το βαθμολογεί με 3,5 / 5 αστέρια και το "Metal Archives" με 74%, αλλά το "Sputnik Music" με μέσο όρο βαθμολογιών 2,1 / 5.
J-Tull Dot Com

Το J-Tull Dot Com είναι το εικοστό άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 23 Αυγούστου του 1999 μέσω της δισκογραφικής εταιρίας "Varèse Sarabande".

Το συγκεκριμένο άλμπουμ συνέχισε στο ύφος του "Roots to Branches", με τις ethnic επιρροές να εντάσσονται στην μουσική των Jethro Tull μαζί με το hard rock και το progressive rock.

Οι κριτικές για τον δίσκο υπήρξαν μέτριες προς αρνητικές, με το "Allmusic" να το βαθμολογεί με δύο αστέρια με άριστα τα πέντε, το "Sputnik Music" με μέσο όρο βαθμολογιών 2,2 / 5 και το "ProgArchives" με 3 / 5.

Αυτός ήταν ο πρώτος δίσκος στην πολύχρονη καριέρα του συγκροτήματος, που δεν κατάφερε να μπει στο Top-30 των τσαρτ της Μεγάλης Βρετανίας, φθάνοντας μόλις στο # 44, ενώ οι πωλήσεις του γενικότερα ήταν απογοητευτικές σε σχέση με τους προκατόχους του, με εξαίρεση την Γερμανία όπου έφθασε στο # 15.
Live from Radio City Music Hall

Live from Radio City Music Hall είναι ο τίτλος του διπλού, ζωντανά ηχογραφημένου άλμπουμ και DVD του heavy metal συγκροτήματος Heaven and Hell, το οποίο κυκλοφόρησε στις 28 Αυγούστου του 2007 μέσω της δισκογραφικής εταιρείας "Rhino Records".

Η ηχογράφηση του δίσκου πραγματοποιήθηκε στο "Radio City Music Hall" της Νέας Υόρκης στις 30 Μαρτίου 2007. Μερικούς μήνες αργότερα, το συγκρότημα περιόδευσε μαζί με τους Judas Priest, Motörhead και Testament για την "Metal Masters Tour".

Ακολούθησε η ηχογράφηση του μοναδικού στούντιο δίσκου του συγκροτήματος με τίτλο "The Devil You Know", πριν διαλυθούν λόγω του θανάτου του τραγουδιστή Ρόνι Τζέιμς Ντίο.

Οι κριτικές για το άλμπουμ υπήρξαν θετικές, με το "AllMusic" να το βαθμολογεί με τέσσερα αστέρια με άριστα τα πέντε.
Γκιόργκι Λόρια

Ο Γκιόργκι Λόρια (γεννημένος στις 27 Ιανουαρίου 1986 στην Τιφλίδα) είναι Γεωργιανός διεθνής επαγγελματίας ποδοσφαιριστής που αγωνίζεται στη θέση του τερματοφύλακα.
Τζόνι Βαν Ζαντ

O Τζόνι Βαν Ζαντ (αγγλ. "Johnny Van Zant")) είναι Αμερικανός τραγουδιστής της ροκ μουσικής, γνωστός ως μέλος του southern rock συγκροτήματος Lynyrd Skynyrd, ενώ έχει πραγματοποιήσει κυκλοφορίες ως σόλο καλλιτέχνης και ως τραγουδιστής των Van Zant. Είναι αδελφός των Ρόνι και Ντόνι Βαν Ζαντ.
Βασίλης Βούζας

Ο Βασίλης Βούζας (γεννημένος στις 23 Μαρτίου 1966) στο Μουζάκι Καρδίτσας, είναι Έλληνας παλαίμαχος ποδοσφαιριστής της ομάδας του Ολυμπιακού. Σαν ποδοσφαιριστής αγωνιζόταν ως αμυντικός. Εργάζεται ως προπονητής στην ομάδα του Ολυμπιακού Βόλου .
Something Wicked This Way Comes

Something Wicked This Way Comes είναι ο τίτλος του πέμπτου στούντιο άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούλιο του 1998 μέσω της δισκογραφικής εταιρείας "Century Media". Επανεκδόθηκε το 2008 από την ίδια εταιρεία, με τρία επιπλέον κομμάτια.

Τα τρία τελευταία τραγούδια του άλμπουμ αποτελούν την τριλογία "Something Wicked", η οποία επεκτάθηκε από το συγκρότημα σε ολόκληρους δίσκους, μία δεκαετία αργότερα.

Οι κριτικές για τον δίσκο υπήρξαν μέτριες προς θετικές, με το "AllMusic" να το βαθμολογεί με τρία αστέρια με άριστα τα πέντε και το "Metal Storm" με 8,7 / 10.

Αυτός ήταν ο πρώτος δίσκος του συγκροτήματος που κατάφερε να μπει στους καταλόγους επιτυχιών οποιασδήποτε χώρας, ανεβαίνοντας στο # 19 των γερμανικών τσαρτ.
Βησιγοτθικό Βασίλειο

Ο όρος Βησιγοτθικό Βασίλειο περιγράφει το βασίλειο που ιδρύθηκε από τον Βάλια το 414 στην ρωμαϊκή επαρχία της Ακιτανίας, αρχικά ως φοϊδεράτο της Δυτικής Ρωμαϊκής Αυτοκρατορίας με κέντρο την σημερινή Τουλούζη κι έπειτα ως ανεξάρτητο κράτος. Έφτασε να ελέγχει μια ευρύτατη περιοχή της Δυτικής Ευρώπης που περιελάμβανε τη σημερινή νότια Γαλλία και τα δύο τρίτα της Ιβηρικής χερσονήσου. Μετά τη ήττα από τους Φράγκους στο Βουιγιέ το 507, περιορίστηκε στην Ιβηρική χερσόνησο όπου, εν μέσω ενός διαρκούς αγώνα εναντίον των εσωτερικών εριδών (αντιπαλότητα ισπανορωμαίων χριστιανών - αρειανικής βησιγοτθικής ελίτ) και των εξωτερικών εχθρών (Βυζαντινών, Σουηβών) κατάφερε να εγκαταστήσει ένα λειτουργικό κράτος που κατέρευσε το 711 από την εισβολή μαυριτανικών και αραβικών στρατευμάτων του Χαλιφάτου της Δαμασκού.
Ο Προφήτης

Ο Προφήτης (αγγλικά: "The Prophet," αραβικά":" النبي) είναι ο τίτλος ενός βιβλίου γραμμένου από τον Λιβανέζο καλλιτέχνη, φιλόσοφο και συγγραφέα Χαλίλ Γκιμπράν. Αποτελείται απο 26 κεφάλαια πεζογραφικής ποίησης, γράφτηκε αρχικά στα αγγλικά και εκδόθηκε το 1923 από τον Άλφρεντ Α. Νοφ ("Alfred A. Knopf") στη Νέα Υόρκη. Αποτελεί το διασημότερο έργο του συγγραφέα και μεταφράστηκε σε πάνω από 40 διαφορετικές γλώσσες χωρίς ποτέ να σταματήσει η κυκλοφορία του. Το έργο περιέχει φιλοσοφικές επιρροές από διάφορες θρησκείες και πνευματικές εκφράσεις και η εικονογράφηση έχει γίνει από τον ίδιο τον Γκιμπράν.
Μοχάμεντ Μοσαντέκ

Ο Μοχάμεντ Μοσαντέκ (περσ. مُحَمَد مُصَدِق, ΔΦΑ: mohæmˈmæd(-e) mosædˈdeɣ, 16 Ιουνίου 1882 – 5 Μαρτίου 1967), ήταν Ιρανός πολιτικός και πρωθυπουργός του Ιράν την περίοδο 1951-1953, ιδρυτής του κόμματος του Εθνικού Μετώπου. Ανατράπηκε με πραξικόπημα που οργανώθηκε από τις Ηνωμένες Πολιτείες της Αμερικής και το Ηνωμένο Βασίλειο.

Γεννήθηκε στην Τεχεράνη και υπήρξε γόνος αριστοκρατικής και πολιτικής οικογένειας. Ο πατέρας του ήταν υπουργός Οικονομικών και η μητέρα του μέλος της βασιλικής οικογένειας των Χαζάρων. Σπούδασε Πολιτικές Επιστήμες στο Παρίσι και ολοκλήρωσε το διδακτορικό του στη Νομική σχολή του πανεπιστημίου Νεσατέλ της Ελβετίας. Υπηρέτησε σε αρκετές κυβερνητικές θέσεις ως μέλος της Συμβουλευτικής Εθνοσυνέλευσης (Ματζλίς), διοικητής της επαρχίας του Φαρς και του Αζερμπαϊτζάν, υπουργός Οικονομικών και υπουργός Εξωτερικών. Στις αρχές της δυναστείας των Παχλαβί φυλακίστηκε για σύντομο χρονικό διάστημα και αργότερα παρέμεινε σε κατ’ οίκον περιορισμό. Επανήλθε στην πολιτική με την άνοδο στο θρόνο του Μοχάμεντ Ρεζά Παχλαβί και εξελέγη μέλος των Ματζλίς το 1944. Το Νοέμβριο του 1949 ιδρύθηκε το κόμμα του Εθνικού Μετώπου, με τον Μοσαντέκ να αναλαμβάνει ηγετικό ρόλο. Τον Μάρτιο του 1951 προώθησε νόμο για την κρατικοποίηση των πετρελαϊκών εγκαταστάσεων της Αγγλοϊρανικής Πετρελαϊκής Εταιρείας και τον Μάιο του ίδιου χρόνου εξελέγη πρωθυπουργός.

Χαρακτηρίζεται ως χαρισματικός ηγέτης, προσηλωμένος στην αρχή της συνταγματικής διακυβέρνησης. Αντίθετος με την εγκαθίδρυση της δυναστείας Παχλαβί, ο Μοσαντέκ υποστήριζε την άποψη πως ο Σάχης θα έπρεπε να έχει ρόλο κατά τα πρότυπα της βελγικής ή βρετανικής μοναρχίας. Ειδικότερα, ως πρωθυπουργός ανέλαβε πρωτοβουλίες για την αποδυνάμωσή του. Μεταξύ άλλων, αφαίρεσε τον έλεγχο του στρατού από το παλάτι, μετέφερε μέρος της βασιλικής περιουσίας στο κράτος, ενώ περιόρισε επίσης σημαντικά τις δαπάνες για τη βασιλική οικογένεια. Στα θέματα εξωτερικής πολιτικής, ο Μοσαντέκ ήταν ένθερμος υποστηρικτής της απεξάρτησης του Ιράν από την επιρροή των μεγάλων δυνάμεων, μέσω του δόγματος της «αρνητικής ισορροπίας». Παρά την αριστοκρατική του καταγωγή, στηρίχθηκε κυρίως από τη μεσαία τάξη και απέκτησε τη φήμη του αδιάφθορου πολιτικού. Η εθνικοποίηση του ιρανικού πετρελαίου που προώθησε ο Μοσαντέκ ήρθε σε σύγκρουση με τα οικονομικά συμφέροντα του Ηνωμένου Βασιλείου και άλλων χωρών, καθώς μετέφερε τον έλεγχο από τις πετρελαϊκές εταιρείες της Δύσης στη χώρα παραγωγής του πετρελαίου. Η Βρετανία αντέδρασε επιβάλλοντας οικονομικό εμπάργκο και αναλαμβάνοντας μυστικές πολιτικές δράσεις με στόχο την ανατροπή του Μοσαντέκ, οδηγώντας τελικά στο πραξικόπημα του 1953. Ο Μοσαντέκ καταδικάστηκε για προδοσία σε τρία χρόνια φυλάκιστης και κατόπιν έζησε υπό κατ' οίκον περιορισμό μέχρι τον θάνατό του.
Θεύδιος ο Μάγνης

Ο Θεύδιος ο Μάγνης ήταν αρχαίος Έλληνας μαθηματικός με καταγωγή από τη Μαγνησία της Μικράς Ασίας. Το έτος γέννησης του τοποθετείται στο 390 π.Χ. σύμφωνα με έναν κατάλογο μαθηματικών που είχε συντάξει ο Πρόκλος. Ήταν μαθητής του Εύδοξου και συμμαθητής του Μεναίχμου και Δεινοστράτου στην πλατωνική ακαδημία. Πιθανολογείται ότι ήταν ο συντάκτης του βιβλίου που χρησιμοποιούνταν στην ακαδημία του Πλάτωνα που αφορούσε στα γεωμετρικά στοιχεία. Αναφέρεται από τον Αριστοτέλη ενώ θεωρείται από τους σημαντικότερους μαθηματικούς της εποχής του. Στο έργο του Θεύδιου είχε πρόσβαση ο Ευκλείδης, ο οποίος σε μεγάλο βαθμό ταξινομεί, επιμελείται και συμπληρώνει το έργο πολλών προγενέστερων μαθηματικών, τελευταίος των οποίων υπήρξε ο Μαθηματικός από τη Μαγνησία.
Σημαία της Αλμπέρτας

thumb|Σημαία της Αλμπέρτας.
Η σημαία της Αλμπέρτας καθιερώθηκε με νόμο το 1968 από την κυβέρνηση της επαρχίας. Η υιοθέτησή της έγινε την 1η Ιουνίου 1968.

Οι διαστάσεις της είναι 1:2 και στο κέντρο της βρίσκεται το εθνόσημο της επαρχίας σε φόντο μπλε. Ο θυρεός είναι σε ύψος πιο ψηλός κατά 7/10 από την υπόλοιπη σημαία. 

Τα επαρχιακά χρώματα υιοθετήθηκαν το 1984 και είναι το μπλε και το χρυσό (βαθύ κίτρινο).
Νταν Χάρτμαν

Ο Νταν Χάρτμαν (Daniel Earl "Dan" Hartman, 8 Δεκεμβρίου 1950 – 22 Μαρτίου 1994) ήταν Αμερικανός μουσικός, τραγουδιστής, τραγουδοποιός και δισκογραφικός παραγωγός, περισσότερο γνωστός από τα τραγούδια του που έγιναν διεθνείς επιτυχίες: "Free Ride ", "I Can Dream About You", "Instant Replay ", "Love Sensation" και "Relight My Fire".
Βασίλειο της Ισλανδίας

Το Βασίλειο της Ισλανδίας (Ισλανδικά: "Konungsríkið Ísland"; Δανικά: "Kongeriget Island") ήταν μία συνταγματική μοναρχία που ιδρύθηκε μετά την υπογραφή της Ένωσης με τη Δανία, την 1 Δεκεμβρίου του 1918.
Ιορδάνης Βογδάνου

Ο Ιορδάνης Βογδάνου ήταν Έλληνας ποδοσφαιριστής, γεννημένος το 1910, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας δύο πρωταθλήματα Ελλάδος.
Μαργαρίτα Μαγάνια

Η Μαργαρίτα Μαγάνια ("Margarita Magaña") ισπανική : [marɣaˈɾita maˈɣaɲa], γεννημένη στις 25 Ιουλίου 1979 στην Πόλη του Μεξικού, είναι μεξικανή ηθοποιός και μοντέλο, γνωστή για τους ρόλους της στις μεξικάνικες τηλεοπτικές σειρές "Al diablo con los guapos", "Un gancho al corazón", και "Teresa".

Σπούδασε ηθοποιία στο Centro de Educación Artística της Televisa (CEA - Κέντρο της Καλλιτεχνικής Εκπαίδευσης)

Το 1995 έλαβε την πρώτη ευκαιρία της να συμμετέχει στις σαπουνόπερες, στο "María la del Barrio" ("Η Μαρία της γειτονιάς").
Στην μεξικάνικη ταινία "La Primera Noche" ήταν το ντεμπούτο της ηθοποιού του είδους αυτού. Το 1999 παίζει στην σαπουνόπερα Por tu amor(Όλα για την αγάπη) με πρωταγωνίστρια την διάσημη ηθοποιό Gabriela Spanic(Γκαμπριέλα Σπάνικ) .Το 2001 πρωταγωνίστησε στην σαπουνόπερα "El Juego de la Vida" με τους Άνα Λαγιέβσκα, Τζάκι Γκαρσία και Σάρα Μαλδονάδο.

Αργότερα, το 2002, εμφανίστηκε στην σαπουνόπερα "Las vías del amor" ως Αλίσια Μπετάνσος. Το 2004 συμμετείχε στην σαπουνόπερα "Amar otra vez" όπου ερμηνεύει το ρόλο της κακιάς που ονομάζεται Μπρέντα δίπλα στην Ιράν Καστίγιο. Το 2006 πραγματοποίησε μια άλλη παράσταση στην σαπουνόπερα "La Verdad Oculta" ως Μπέρτα Μπαλμόρι.
Υάμεια

Ενοριακός Ιερός Ναός Άγιοι [[Μέγας Κωνσταντίνoς|Κωνσταντίνος]] και [[Αγία Ελένη|Ελένη]] Υάμειας.|εναλλ.=
Η Υάμεια είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 122 κατοίκων, σύμφωνα με την . Διοικητικά ανήκει ως Κοινότητα Υάμειας, στη Δημοτική Ενότητα Κορώνης, του Δήμου Πύλου - Νέστορος. Βρίσκεται κοντά και ανάμεσα σε Μεθώνη (17 χλμ. - 15 λεπτά), Φοινικούντα (7 χλμ. - 10 λεπτά) και Χαρακοπιό (6 χλμ. - 10 λεπτά), Κορώνη (10 χλμ. - 15 λεπτά).
Εμέρς Φαέ

Ο Εμέρς Φαέ, γεννημένος στις 24 Ιανουαρίου 1984 στη Ναντ, είναι πρώην διεθνής Ιβοριανός ποδοσφαιριστής. Αγωνίστηκε στην θέση του ανασταλτικού μέσου το χρονικό διάστημα από τις αρχές της δεκαετίας του 2000 έως τις αρχές της δεκαετίας του 2010.

Προερχόμενος από τα τμήματα υποδομής της ΦΚ Ναντ, αγωνίστηκε στη συνέχεια στις Ρέντινγκ ΦΚ και ΟΖΚ Νις. Υποχρεώθηκε να θέσει ένα τέλος στην επαγγελματική του καριέρα την 1η Φεβρουαρίου 2012 έπειτα από αλλεπάλληλες φλεβίτιδες.

Αγωνιζόμενος με τα χρώματα της Εθνικής Γαλλίας U17, κατέκτησε το 2001 το Παγκόσμιο Κύπελλο U17, ενώ στη συνέχεια αγωνίστηκε έξι φορές με την Εθνική Γαλλίας U21. Στη συνέχεια επέλεξε να αγωνιστεί με τα χρώματα της χώρας καταγωγής του, Ακτής Ελεφαντοστού, με την εθνική ομάδα της οποίας μέτρησε συνολικά σαράντα τέσσερις διεθνείς συμμετοχές, έχοντας πετύχει ένα τέρμα. Αναδείχτηκε φιναλίστ του Κυπέλλου Εθνών Αφρικής του 2006.
Έλληνες αγροτικοί ταχυδρόμοι και οι κωδικοί ακύρωσής τους

Με τον τίτλο Έλληνες αγροτικοί ταχυδρόμοι και οι κωδικοί ακύρωσής τους (αγγλικά: "Greek Rural Postmen and Their Cancellation Numbers)" ονομάζεται βιβλίο το οποίο εκδόθηκε από τον Ελληνικό Φιλοτελικό Σύλλογο της Μεγάλης Βρετανίας το 1994. Τα περιεχόμενα του βιβλίου περιγράφουν την ιστορία του ταχυδρομείου στην Ελλάδα και συγκεκριμένα τους κωδικούς ακύρωσης σε χρήση από τους αγροτικούς ταχυδρόμους κατά τον 20ό αιώνα, από το ξεκίνημα του θεσμού των αγροτικών ταχυδρόμων το 1911.

Η αναγνωρισιμότητα του βιβλίου προέρχεται από τον ασυνήθιστο για την αγγλική τιτλογραφία ονομασία του, για τον οποίο κέρδισε το βραβείο Ντάιαγκραμ το 1996, καθώς και την επετειακή διάκριση του ίδιου βραβείου το 2008 ως το βιβλίο με τον πιο περίεργο τίτλο κατά τα τελευταία 30 χρόνια.